CELEX: 62018TN0442
Language: hr
Date: 2018-07-18 00:00:00
Title: Predmet T-442/18: Tužba podnesena 18. srpnja 2018. – Aeris Invest protiv ESB-a

3.9.2018   
            
            
               HR
            
            
               Službeni list Europske unije
            
            
               C 311/15
            
         
      Tužba podnesena 18. srpnja 2018. – Aeris Invest protiv ESB-a
      (Predmet T-442/18)
      (2018/C 311/16)
      Jezik postupka: španjolski
      
         Stranke
      
      
         Tužitelj: Aeris Invest Sàrl (Luxembourg, Luksemburg) (zastupnici: S. Chimenos Minguella i G. Ferrer Gonzálvez, odvjetnici)
      
         Tuženik: Europska središnja banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluke Europske središnje banke LS/MD/18/141 i LS/PT/2018/9 od 8. svibnja i 9. veljače 2018.; i
               
            
                  —
               
               
                  naloži snošenje troškova Europskoj središnjoj banci.
               
            
         Tužbeni razlozi i glavni argumenti
      
      Predmet ove tužbe je poništenje Odluke Europske središnje banke (u daljnjem tekstu: ESB) LS/MD/18/141 od 8. svibnja 2018, u vezi s ponovnim zahtjevom za pristup dokumentima ESB-a, kao i prethodne odluke Europske središnje banke LS/PT/2018/9 od 9. veljače 2018., u vezi sa zahtjevom za pristup dokumentima ESB-a.
      U prilog svojoj tužbi, tužitelj navodi pet tužbenih razloga.
      
                  1.
               
               
                  Kao prvi tužbeni razlog navodi se da odluke ESB-a kojima se odbija pristup zatraženoj dokumentaciji nisu dovoljno obrazložene jer ne uzimaju dovoljno u obzir ciljeve zakonodavca Zajednice kada je ustanovio pravo pristupa fizičkih i pravnih osoba dokumentima europskih institucija, u okviru transparentnog postupka i s obzirom na načela dobre uprave i građanskog sudjelovanja. Usto su ESB-ovi argumenti opći. K tome, ESB ne uzima u obzir da otkrivanje zatraženih dokumenata ne može ni na koji način utjecati dobro odvijanje postupka odlučivanja u području sanacije kreditnih institucija. Naime, konkretni postupak sanacije ne samo da je završen, nego je i predmet sudskog nadzora tako da odbijanje pristupa otežava taj nadzor samom Općem sudu. Konačno, odluke ne uzimaju u obzir da je pristup zahtijevanoj dokumentaciji zatražen s jedinim ciljem vršenja prava na djelotvorni pravni lijek iz članka 47. Povelje Europske unije o temeljnim pravima.
               
            
                  2.
               
               
                  Kao drugi tužbeni razlog navodi se da pobijane odluke krše članak 4. stavak 1. točku (c) Odluke ESB/2004/3 o pristupu dokumentima jer toj stranci odbijaju pristup zahtijevanim informacijama pozivajući se na činjenicu da su dokumenti u potpunosti ili djelomično obuhvaćeni općom pretpostavkom nedostupnosti jer se radi o povjerljivim dokumentima zaštićenima poslovnom tajnom primjenjivom na institucije. Ta opća pretpostavka nedostupnosti nije izričito predviđena primjenjivim sektorskim zakonodavstvom a, kada bi i postojala, ne bi se mogla primijeniti jer se iznimke od prava pristupa ne mogu tumačiti široko i analogijom.
               
            
                  3.
               
               
                  Kao treći tužbeni razlog navodi se da pobijane odluke krše 4. stavak 1. točku (c) Odluke ESB/2004/3 jer tužitelju odbijaju pristup zahtijevanim informacijama pozivajući se na to da su dokumenti u potpunosti ili djelomično zaštićeni poslovnom tajnom primjenjivom na institucije, iako su potrebne za sudske postupke i njihova uskrata sprječava ili otežava javnu sudbenu funkciju.
               
            
                  4.
               
               
                  Kao četvrti tužbeni razlog navodi se da pobijane odluke krše članak 4. stavak 1. točku (a) drugu i šestu alineju Odluke ESB/2004/3, time što tvrde da bi otkrivanje informacija moglo naštetiti bankovnom sustavu općenito.
               
            
                  5.
               
               
                  Kao peti tužbeni razlog navodi se da pobijane odluke krše članak 4. stavak 2. prvu natuknicu Odluke ESB/2004/3, time što se u njima tvrdi da bi otkrivanje dokumenata i informacija moglo utjecati na poslovne interese Banco Santander i moglo imati utjecaja na buduće kontrole.